Alfa Tica

**Alfa Tica** je autorski kruševački alternativni rock bend nastao 2008. godine. Pre osnivanja benda ista ekipa je pod imenom Javna Blamaža snimila dugometražni film Biotop koji je premijerno prikazan na proslavi 140 godina postojanja Kruševačke Gimnazije.

Alfa Tica je snimila dva albuma i jedan maksi singl. Bend je poznat i po brojnim video spotovima.

Bend su osnovali Dimitrije Stevanović, Marko Cvetković i Dušan Petković, a nakon snimanja prvog demo albuma priključuje im se i Milan Stupljanin.

## Diskografija
### Neindustrijski pronalasci
*Neindustrijski pronalasci* je prvi demo album Alfa Tice snimljen u proleće 2008. godine.
Na albumu se nalazi 14 pesama, većina je snimljena u ATVS studiju, a neke pesme su kućne produkcije:

1. Trn;
2. Spontano;
3. Noćna straža;
4. Anđeli;
5. Dijabologija;
6. Lud;
7. Cveletov rok;
8. Alfa;
9. Moodo;
10. Sedmi dan;
11. Mesecu;
12. Zelene oci;
13. Njiva;
14. Rakija bluz;

Na albumu dominiraju pesme sa ljubavnom tematikom, pa je Alfa Tica postala poznata kao bend koji peva *iskreni ljubavni rock*.

### Livada
Livada je maksi singl snimljen 2009. godine i sadrzi 6 pesama i jedan remiks sa prvog albuma.

1. Max Del (intro);
2. Kosačica;
3. Muda Što Vise;
4. Vilinje Kolo;
5. Šta Je Ljubav;
6. Mala Tanga (tekst Danilo Zivkovic)
7. Mesecu RMX;

### Mirjana, volim te!
2010. godine *Alfa Tica* samostalno izdaje album *Mirjana, volim te!*, na kome se nalazi 14 žanrovski različitih pesama:

1. Industrija;
2. Adrenalin;
3. Nirvana (tekst: V.P. Dis);
4. Ekvilibrija;
5. Odbačeni;
6. Crno;
7. Depresija;
8. Čiopa;
9. Mirjana;
10. Bao Bao;
11. Eho;
12. Zelena pesma;
13. J7 & 70 pipes of steel;
14. Max Del 3 (tekst: Nikola Kraka Janković);

Pesme *Zlena Pesma* i *Odbačeni* su se našle na kompilaciji Manekeni Bigza. U martu 2010. godine je objavljen film *Ticutijada* koji je sastavljen od dokumentarnih snimaka sa turneje Alfa Tice i sa snimanja albuma *Mirajana, volim te*.

### Hromozom Sešn 2013.

Bend početkom 2013. godine snima „Hromozom Sessions“ sa podnaslovom „hromozome, hromozome, vrati sliku umu mome”.

Većina materijala je već snimljena, a u međuvremenu je u etar puštena nova pesma i spot za pesmu „Šećer“.

Marko Cvetković, glavni pokretač benda, glavni glumac i kreator velikog broja kratkih filmova je o albumu i spotu rekao: “Ceo naš album je koncipiran kao jedna velika kombinacija muzičkih ideja i žanrova u koji smo ovaj put kao inovaciju uveli veliki broj gostovanja raznih muzičara da svojom idejom doprinesu koherenciji i atmosferi našeg novog izdanja. Prva pesma, Šećer, za koju smo rešili da bi bila idealna za prvi singl, kojim predstavljamo ovaj album, je jedna lepa tužna ljubavna pesma koja govori o tome da je svaka ljubav u stvari najjača kada je okrenuta prema samom sebi. Zahvalio bih se ovom prilikom našim drugaricama Roxi i Sari koje su ovaj spot realizovale, kao i Grofu na savršenoj i autentičnoj scenografiji.”

## Bolje ostaj tu gde jesi 2015.
Album "Bolje ostaj tu gde jesi" je nastao kao ideja da se na jednom mestu nađu pesme snimane u poslednjih pet godina, među kojima su i pesme sa "Hromozom sešn"-a i "Dubla" koje su publici predstavljene ranije. Njma su dodate pesme sa "Best of Cvele sešn"-a, koji je uokvirio zvuk albuma, a kome su doprineli Nikola Kraka Janković i Aleksandra Đorđević na vokalima.